Meisie sterf ná stoel onder haar uitgetrek wordArgieffoto. ŉ 17-jarige leerling aan Eden Park Secondary School in Alberton, Johannesburg is dood nadat ŉ klasmaat glo haar stoel onder haar uitgetrek het. “Sy het geval en glo haar kop gestamp toe sy in die klaskamer wou gaan sit en een van die leerlinge die stoel onder haar uitgetrek het,” het lt.kol. Katlego Mogale, polisiewoordvoerder, Woensdag gesê. “Die meisie is na die siekeboeg geneem, waar paramedici haar dood verklaar het.” Die voorval het Maandag plaasgevind en word deur die Eden Park-polisie ondersoek. Meer inligting oor die voorval is nie bekend gemaak nie. Lees die departement van onderwys se kommentaar hier.